b"\n_START_ARTICLE_\nSkaberv\xc3\xa6rk\n_START_PARAGRAPH_\nSkaberv\xc3\xa6rk er et udtryk, der navnlig i bestemt form: Skaberv\xc3\xa6rket, formidler et kristent natursyn, s\xc3\xa5ledes som det fremg\xc3\xa5r af skabelsesberetningen i Bibelen. Udtrykket skaberv\xc3\xa6rk er ogs\xc3\xa5 anvendt om forfattere og kunstneres produktion, der er beskyttet ved lov om ophavsret. Den nuv\xc3\xa6rende lov bruger udtrykket 'litter\xc3\xa6rt eller kunstnerisk v\xc3\xa6rk'._NEWLINE_Udtrykket 'Skaberv\xc3\xa6rket' anvendes typisk i kristen stillingtagen til global \xc3\xb8kologi. 'Fra og med Kirkernes Verdensr\xc3\xa5ds generalforsamling i Vancouver i 1983 ... f\xc3\xa5r [deltagerne] \xc3\xb8jnene op for ... den \xc3\xb8del\xc3\xa6ggelse af skaberv\xc3\xa6rket, som videnskaber som \xc3\xb8kologien sk\xc3\xa6rer ud i pap for os'. Det fremg\xc3\xa5r blandt andet af skabelsesberetningen, at mennesket er indsat til at herske over resten af skabningen. Konsekvenserne af en udbyttende holdning og praksis overfor resten af skabelsen og \xc3\xb8del\xc3\xa6ggelse af mange arters levesteder har f\xc3\xb8rt til en genl\xc3\xa6sning af skabelseshistorien. Planter og dyr har deres egenv\xc3\xa6rdi, og udg\xc3\xb8r sammen med mennesker et mangfoldigt og kosmisk hele, som har en enest\xc3\xa5ende v\xc3\xa6rdi for Gud. Senere har Europ\xc3\xa6iske \xc3\x98kumeniske Forsamlinger (European Ecumenical Assemblies, EEA) p\xc3\xa5 sit tredje m\xc3\xb8de i 2007 formuleret sig om skaberv\xc3\xa6rkets opretholdelse._NEWLINE_I juni 2015 udkom Pave Frans' encyklika Laudato si\xe2\x80\x99 (\xe2\x80\x99Lovet v\xc3\xa6re du\xe2\x80\x99), der ogs\xc3\xa5 ang\xc3\xa5r skaberv\xc3\xa6rket og menneskers ansvar."